טעמו של קיץ בימי שבתאי

מורסאן

גלריה מרווח, הרדוף

מאי 2019

מורסאן (נ' 1983), אמנית רב תחומית מציגה גוף עבודות מהשנים 2018-2019 אשר במרכזו מיצב המבוסס על ציורים בצבעי מים ועבודות סאונד.

לאורך כל הקריירה האמנותית שלה מביאה מורסאן ליצירותיה אמירה ציורית–אישית הקשורה לתהליכים ביוגרפיים. הפרקטיקה האמנותית שלה מתבססת על יצירה והרכבה של **אטלסים ביוגרפים** הבוחנים את מעמד היצירה החיה כחלק ממארג החיים הכולל וממקמים את החיבור בין הטקסט המילולי לזה החזותי במרכז זמן האמת של המעשה האמנותי . בכל אטלס ביוגרפי מובילה היצירה לצלילות ופיענוח של מצב מתוך המציאות היומיומית מתוך ההצעה הפרשנית-אישית שהיא מעניקה למצב זה.

תערוכה זו מבוססת על אטלס ביוגרפי שנוצר בקיץ 2010 ובמרכזו טיפול בדימויים הנוגעים לסוגיות של אינטימיות, זוגיות, שותפות. מתוך זמן אמת זה, בו מתקיימים יחסים בין המרחב החיצוני העונתי והמרחב הפנימי המתגבש, קיבלה האמנית את ההחלטה על עבודה מדיומיאלית בצבעי אקוורל בלבד ושימוש בחומרים הלקוחים מסביבת היומיום . הקיץ, אותו היא מיטיבה לתאר באמצעות השימוש בחומרים שזורי אור וצבעים שקופים, מופיע במיצב כחלק מתמונת הנוף הפנימית כאשר הוא מצד אחד חושף ומצד שני מסתיר את מרכיבי מערכות היחסים הייחודיות אותן מקיימת האמנית עם סובביה בזמן זה.

הדימויים, אשר התהוו בזמן אמת ביצירה, מתמזגים עם טעם הקיץ, בו האור חי ומאדיר כל דיוקן של יופי וחרדה וכך מתהווה חלל משולב המבקש לזהור, כחלק מלידה מחדש, תוך התמסרות והקרבה. ביחד עם הסאונד המושמע בחלק מהחללים במיצב, מבקשת האמנית לערער על הבחנות מוכרות בין פנים וחוץ, גבוה ונמוך, שייכות ונבדלות ומעלה שאלות אמנותיות, כמו גם שאלות תרבותיות הנוגעות לרקימת היחסים בין הפרטי לציבורי.

סיפורה של מורסאן בתערוכה זו הוא סיפור מפגש בין הפרקטיקה היצירתית למחזורי החיים השונים כמהלך המחדד את ההתבוננות במורכבותה התרבותית של היצירה ומבקש לתרום למודעות לרבדי החיים והשאיפה לקשר בין אישי שהיא אוצרת בתוכה. האטלס הביוגרפי משמש כמתווה דרך לשיח ומפגש בין אישיים, בהשראתו מבקשת האמנית לשמר ולהדגיש את זהותה בעודה מבנה את יחסיה עם זהותו ומורשתו של נוף הקיץ הארץ-ישראלי.

סיגל אריה

**מורסאן 1983,** אומנית רב-תחומית.

יוצרת אטלסים ביוגרפים הבוחנים את מעמד היצירה החיה בהקשרים שונים וממקמים את החיבור בין השפה והציור במרכז זמן האמת של המעשה האומנותי .

בכל אטלס ביוגרפי מובילה היצירה לצלילות ופיענוח של מצב מתוך המציאות היומיומית ופרשנותה הריגשית אישית.

תערוכה זו מתבססת על אטלס ביוגרפי שנוצר בחודש יולי 2010 בו האומנית קיבלה החלטה של עבודה מדיומיאלית בצבעי אקוורל בלבד ושימו בחומרים הנילקחים מסביבת היומיום כגון קפה וחול. הסוגיות שרוצות להיתבהר באטלס זה:

הכרעה

חיבור בין פנים לחוץ

הכרעה בין צריך לרצון

הכרעה בזוגיות לצד הצורך באוטונומיה

בחירה מתוך מקום חופשי

אקטיביות

עוגן המספק הבית לעומת האופק שבמרחב הפתוח

האופק וההשראה במרחב הפתוח לצד הבית

שאלת הנוכחות

בתערוכה זו נבנית מערכת היחסים של האטלס עם החלל אליו הוא בוחר להיענות. הדיאלוג הזה מעמיק את הגשר בין האומנית המתבוננת ותגובתה אל תופעות החיים המצויינות באטלס הזה במרחב.